CELEX: 62009FA0097
Language: el
Date: 2010-11-30 00:00:00
Title: Υπόθεση F-97/09: Απόφαση του Δικαστηρίου Δημόσιας Διοίκησης (πρώτο τμήμα) της 30ής Νοεμβρίου 2010 — Taillard κατά Κοινοβουλίου (Υπαλληλική υπόθεση — Υπάλληλοι — Διαδοχικές άδειες ασθενείας — Διαιτησία — Συμπέρασμα ότι ο ενδιαφερόμενος είναι ικανός προς εργασία — Απόρριψη νέου ιατρικού πιστοποιητικού δεόντως χορηγηθέντος — Έλλειψη ιατρικού ελέγχου — Καταλογισμός της άδειας ασθενείας στον χρόνο της ετήσιας άδειας — Δεν επιτρέπεται — Προσφυγή ακυρώσεως και αγωγή αποζημιώσεως)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/62
            
         Απόφαση του Δικαστηρίου Δημόσιας Διοίκησης (πρώτο τμήμα) της 30ής Νοεμβρίου 2010 — Taillard κατά Κοινοβουλίου
   (Υπόθεση F-97/09) (1)
   
   (Υπαλληλική υπόθεση - Υπάλληλοι - Διαδοχικές άδειες ασθενείας - Διαιτησία - Συμπέρασμα ότι ο ενδιαφερόμενος είναι ικανός προς εργασία - Απόρριψη νέου ιατρικού πιστοποιητικού δεόντως χορηγηθέντος - Έλλειψη ιατρικού ελέγχου - Καταλογισμός της άδειας ασθενείας στον χρόνο της ετήσιας άδειας - Δεν επιτρέπεται - Προσφυγή ακυρώσεως και αγωγή αποζημιώσεως)
   2011/C 30/120
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Christine Taillard (Thionville, Γαλλία) (εκπρόσωποι: N. Cambonie και C. Lelièvre, δικηγόροι)
   
      Καθού-εναγόμενο: Ευρωπαϊκό Κοινοβούλιο (εκπρόσωποι: K. Zejdová και S. Seyr)
   
      Αντικείμενο
   
   Αφενός, αίτημα ακυρώσεως τόσο της αποφάσεως με την οποία το Ευρωπαϊκό Κοινοβούλιο απέρριψε ως απαράδεκτο ένα ιατρικό πιστοποιητικό ανικανότητας της προσφεύγουσας-ενάγουσας προς εργασία όσο και της επακόλουθης αποφάσεως περί αφαιρέσεων ημερών αδείας. Αφετέρου, αίτημα αποκαταστάσεως της ζημίας που υπέστη η προσφεύγουσα-ενάγουσα.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση του Ευρωπαϊκού Κοινοβουλίου της 15ης Ιανουαρίου 2009, με την οποία το Κοινοβούλιο αρνήθηκε να δεχθεί το ιατρικό πιστοποιητικό της 5ης Ιανουαρίου 2009 και καταλόγισε τις ημέρες απουσίας της C. Taillard, από τις 6 έως τις 9 Ιανουαρίου 2009, στην ετήσια άδειά της.
            
         
               2)
            
            
               Απορρίπτει την προσφυγή-αγωγή κατά τα λοιπά.
            
         
               3)
            
            
               Το Κοινοβούλιο φέρει, πέραν των δικαστικών του εξόδων, και τα έξοδα της C. Taillard.
            
         
      (1)  ΕΕ C 24 της 30.1.2010, σ. 81.